SPALI:ส่องธุรกิจเติบโตได้ถึงปีหน้าแนะนำถือราคาเป้าหมาย 25 บาท
SPALI:ส่องธุรกิจเติบโตได้ถึงปีหน้าคงคำแนะนำเพียง ถือ และราคาพื้นฐานไว้ที่ 25.00 บาท ราคาปิดมีส่วนเพิ่มเพียง 2% เทียบกับราคาพื้นฐาน และคาดการณ์อัตราผลตอบแทนปันผลปี 59 เป็น 4% ส่วนคาดการณ์อัตราการเติบโตกำไรหลักปีนี้และปีหน้าเป็น 11% สำหรับส่วนเพิ่ม (upside) คือ กำไรจากการขายสำนักงานที่ฟิลิปปินส์ออกไปในปีหน้า แต่ราคาขายยังไม่ได้เปิดเผย ทั้งนี้บริษัทซื้อมาเมื่อกลางปี 56 ที่ราคา 820 ล้านบาท และสร้างรายได้ 70 ล้านบาท เมื่อปีที่แล้ว
1 พ.ย. 2559

บล.ดีบีเอสฯ ระบุในบทวิเคราะห์วันนี้ (1 พ.ย.) ว่า บริษัท ศุภาลัย จำกัด (มหาชน) หรือ SPALI บริษัทคงเป้ารายได้และยอดขายปีนี้ สำหรับรายได้เป็น 22 พันล้านบาท แต่เราทำไว้ดีกว่าเล็กน้อยคือ 22.6 พันล้านบาท (+8% เทียบช่วงเดียวกันของปีก่อน) เพราะขายบ้านแนวราบได้ดี และมีการโอนคอนโดดีกว่ากำหนดการ คือ ซิตี้ รีสอร์ท @สถานีแบริ่ง และSupali Monte @ เชียงใหม่ ด้านยอดขาย แม้ว่าในอุตสาหกรรมยอดขายโดยรวมจะอ่อนลง แต่ SPALI ยังคงเป้าขายที่ 24.5 พันล้านบาท (+6% เทียบช่วงเดียวกันของปีก่อน) เพราะ 9M59 ทำได้ 17.5 พันล้านบาท (+27% เทียบช่วงเดียวกันของปีก่อน) และคอนโดเปิดขาย 4Q59 ทำได้ดี
มีการเปิดขายคอนโดแบบ Soft Launching 2 โครงการในงวดไตรมาส 4/59 คือ Veranda พระราม 9 (4 พันล้านบาท) และ Oriental สุขุมวิท 39 (7.5 พันล้านบาท) แต่การจัดงานในหลวง รัชกาลที่ 9 จึงได้มีการเลื่อนเปิดแบบเป็นทางการไปยัง 1Q60 เราคาดว่ายอดขายในการทำ Soft Launching จะได้ที่ประมาณ 4.5 พันล้านบาทในปีนี้
คาดการณ์กำไรหลักไตรมาส 3/59 ถือเป็นจุดต่ำสุดของปีนี้ เป็น 892 ล้านบาท (-13% เทียบช่วงเดียวกันของปีก่อน, -38% เทียบไตรมาสก่อนหน้า) ที่ลดลงมากเทียบ เทียบไตรมาสก่อนหน้าเพราะฐาน ไตรมาส 2/59 มีการโอนที่สูง หลังจากคอนโดไปเสร็จปลายปี 58 มาก อย่างไรก็ตามคาดว่ากำไรหลักไตรมาส 4/59 จะกลับมาฟื้นตัวที่ 1 พันล้านบาท ผลพวงจากการที่มีคอนโดแล้วเสร็จและโอนได้
คงคำแนะนำเพียง ถือ และราคาพื้นฐานไว้ที่ 25.00 บาท ราคาปิดมีส่วนเพิ่มเพียง 2% เทียบกับราคาพื้นฐาน และคาดการณ์อัตราผลตอบแทนปันผลปี 59 เป็น 4% ส่วนคาดการณ์อัตราการเติบโตกำไรหลักปีนี้และปีหน้าเป็น 11% สำหรับส่วนเพิ่ม (upside) คือ กำไรจากการขายสำนักงานที่ฟิลิปปินส์ออกไปในปีหน้า แต่ราคาขายยังไม่ได้เปิดเผย ทั้งนี้บริษัทซื้อมาเมื่อกลางปี 56 ที่ราคา 820 ล้านบาท และสร้างรายได้ 70 ล้านบาท เมื่อปีที่แล้ว